Publication: Magyar Közlöny
Issue: MK-2000-107 (Year: 2000, Number: 107)
Era: 1990-2004
Section: 3 Lásd a 15/1985. (XII. 31.) KM rendelet a hajók által okozott
Paragraph Index: 215

3 Lásd a 15/1985. (XII. 31.) KM rendelet a hajók által okozott szennyezés megelőzéséről szóló 1973. évi egyezményből és az ahhoz csatolt 1978. évi jegyzőkönyvből („MARPOL 1973/1978.”) eredő feladatok végrehajtásáról. 2000/107. szám 2.4. A szervezetnek évente közzé kell tennie az általa osztályozott hajók jegyzékét (hajóregiszter). 2.5. A szervezet sem szervezetileg, sem pedig bevételei tekintetében nem függhet a hajók tulajdonosaitól, üzembentartóitól, a hajók és felszereléseik gyártásában, javításában és értékesítésében érdekelt gazdálkodó szervezetektől és a hajózási hatóságtól. 2.6. A szervezetnek saját felügyelői révén, illetve más, a bizottság vagy az Európai Unión belül kijelölt hajóosztályozó társasággal kötött helyettesítési szerződések alapján, biztosítania kell a Duna- és a Rajna-medence lefedettségét. 2.7. A szervezetnek legyen etikai kódexe. 2.8. A szervezet hatékony belső ellenőrzéssel rendelkezzen, amely megfelel az EN 45004 (MSZ EN 45004) és az EN ISO 9001 (MSZ EN ISO 9001) szabványnak, amint azt a Hajóosztályozó Társaságok Nemzetközi Szövetsége (IACS) minőségtanúsítási rendszerre vonatkozó követelményei értelmezik. 2.9. A szervezetnek olyan nyilvántartást kell vezetnie, amelyből megállapítható a szemléken észlelt hiányosságok kiküszöbölése. 2.10. A szervezetnek rendszeresen konzultálnia kell a többi kijelölt szervezettel abból a célból, hogy műszaki követelményeik és azok megvalósításának egyenértékűségét fenntartsák. Szabályos időközönként jelentéseket kell küldeniük a bizottság részére a követelmények területén történt alapvető fejlődésről. 2.11. A szervezetnek ki kell mutatnia készségét a kikötő szerinti állam hatóságaival való együttműködésre azokban az esetekben, amikor általa osztályozott hajóról van szó, különösen az észlelt hiányosságok kiküszöbölésének megkönnyítése érdekében. 2.12. A szervezet köteles a hajózási hatóságnak megadni minden információt a hajók osztályának változásáról, illetve osztályának megszűnéséről. 2.13. A szervezet nem állíthat ki bizonyítványt olyan hajóra, amelyeknek osztálya biztonsági okok miatt megváltozott, illetve amelynek osztálya megszűnt, mielőtt konzultálna a hajózási hatósággal annak meghatározása végett, hogy szükség van-e a hajó teljes körű vizsgálatára.

Source: https://magyarkozlony.hu/hivatalos-lapok/4bdefccd07f9ea206ea02addbe9712b03d809f91/dokumentumok/2d90eb3ee8237ec84b79e8265c1d44c55ac3a40a/letoltes